張致恒(Steven)與太太區燕雯一家經常呻窮，兩公婆問題天天都多，繼早前她透露疑生腫瘤後，今日（11日），她再於社交網大爆Steven 有工唔見，似乎Steven 又辭去了茶餐廳的工作，再一次淪為失業大軍。
早前Steven 因冇錢交電費，導致屋企斷電，並在網上貼QR code 求網民「供養」，即被網民封「網絡乞丐」。其後，張氏夫婦不時在社交網出po求介紹即pay工，今日，雯雯在ig限時動態大爆Steven 多多藉口唔去見工，「搵哂工，問哂資料，安排哂，都可以咁多籍口唔去見。其實根本就係揀工，永遠都一堆廢話解釋自己點解冇錢。」最後，她更以一個《廢》字在形容老公。有網民留言表示： 「媽媽呢個角色已經不容易。有個唔上心既老公更加辛苦。我能感受到。不開心就哭不要忍。加油」她亦有回應謂：「無論點都要守護屋企」；亦有網民留言謂：「仲有資格去揀工，即係仲有錢啦，唔好再呻窮。」